
AUS DEN SCHÄTZEN DER HERZOGLICHEN BIBLIO- 
THEK IN WOLFENBÜTTEL 
DER VNIUERSITET ZU WITTEMBERG ORDENUNG 



von kleidung / geschmuck, beköstigung dee hochzeiten / 

Gastereien, etc. 
[Mit einer Latinischen vermanung des Herrn Rectoris.] 



Gedruckt zu Wittemberg durch Georgen Rhaw, M. D., 

XLVI. 



NACH dem der Durchleuchtigste vnd Hochgeborne Fürst 
vnd Herre / Herr Johans Fridrich Hertzog zu Sachssen / 
des heiligen Romischen Reichs Ertzmarschalh vnd Churfurst / 
Landtgraff in Duringen / Marggraff zu Meissen / vnd Burg- 
graff zu Magdeburg / vnser gnedigster Herre / eine gemeine 
Landsordnung fürgenomen / von vber messiger kleidung / 
geschmuck / vnd bekostigung der Hochzeiten / Kindtauffen / 
vnd anderer Gastereien halben / Vnd vns / Recförn / Magi- 
ster / Doctorn / vnd personen dieser Vniuersitet zu Wittem- 
berg / darinnen gnediglichen ausgeschlossen / doch also / das 
wir mit vorwissen S. Churfürstlichen G. vnter vns selbst ein 
Ordenung machen wolten / Dem nach inn vorsamletem rath / 
vnd nach notturfftigem vorbedeneken / wir vns / auff fol- 
gende masse / ordenung zuhalten / entschlossen. 

Erstlich / von der kleidung der Doctorn vnd Licen- 
tiaten. 

Das die Doctores vnd Licentiaten / jrem stände zu ehren / 
vnd zu gutem Exempel / wie es souiel hundert Jar / bis auff 
diese zeit gewonlich gewesen / lange kleider tragen / also / 
das die rocke / eine kwere hand vnter die knie gehen. 

Vnd dieweil die vnweise / mit dem zerschnitzeln / vnd mit 
souiel strichen am vorbremen / inn solchen personen kein 
wolstand ist, sollen sie dasselb auch vnterlassen. 

Welcher aber solchs nicht halten wirdet / der sol vom 
Rector vorwarnet werden / vnd so er dieses nicht endert / sol 

er durch die Vniuersitet / vmb zehen gülden gestrafft wer- 
den / so offt er nach der Verwarnung vbertrit. 

Von der Magister / vnd obern Faculteten Bacca- 
laurien / kleidung. 

Dergleichen sollen die Magistri / oder der obern Facul- 
teten Baccalurej / sie sind Edel oder nicht / auch in welcher 
Facultet sie studiren / lange kleider / auffs wenigste vnter 
die knie / ein kwere hand tragen / vnd sollen keine sammete 
oder seidene rocke oder leibrocke / tragen / Aber seidene 
wammes vnd jecklein / als / von Damaschken / vnd schwar- 
tzen seidenem atlas / vnd nicht drüber / mögen sie tragen. 

Sollen auch keine sammete Bareith oder schleplein* tragen 
/ Doch sol jhnen erlaubt sein / vmb einen rock von gutem ge- 
wande oder schamlot / ein gebreme von sammet / eines fin- 
gers breit / Vnd sollen keine zerschnitzelte kleider / wie sie 
»amen haben mögen / tragen. 

So offt aber einer vbertrit / sol er vmb ffinff gülden / 
vnnachlessig / gestrafft werden. 

von kleidung der edelleut / die zu wlttemberg / 
als Studenten sind. 

Den Edelleuten / seind die kleider nach der achtung / wert- 
schafft / vnd mit dem verbremen nachgelassen / wie den 
Magistris vnd Superiorum Facultatum Baccalaureis / Auch 
alle gantz vnzurschnitzelty vnd einer erlichen zimlichen lenge/ 
Doch mögen sie Sammette Pareith oder Schleplein tragen / 
on allen geschmuck von Federn / Perlen / Golt / oder anderm 
gesticke / Vnd sollen hiemit gemeint sein / die / als Edelleut 
/ von jren vier anhen geboren. 

Aber Fürsten / Grauen / vnd Freiherrn seind hierinnen 
nicht begriffen / Sie sollen aber gleichwol ehrliche kleider tra- 
gen / jnen selbst zu ehren / vnd sich nicht leichtfertiglich 

halten. 

Darbey sol allen Magistris / Edel vnd vnedeln / allen Stu- 
denten / Edel vnd vnedeln verboten sein / güldene Ketten / 
Tolchen oder Hessen 1 mit Silbern scheiden / zu dem on das / 
solche wehren zutragen / verboten. 

»Grimm, Dwb. IX, 649. Schlepplein n. = Hütlein. 

»Dwb. IV, 2 s. 1269. Eine Waffenart, nach Schmeller 2,249 ein 
Stossdegen. Jacob Grimm stellt in seiner Geschichte der deutschen 
Sprache die Vermutung auf, dass die Waffe nach dem Lande genannt 

Vnd / so einer vbertritt / soll er vmb fünft 5 gülden ge- 
strafft werden / vnd do er zum dritten mal strefflich worden / 
dieweil solchs als eine Verachtung zuuorstehen / sol er ein 
jar Relegirt werden / Er sey ein Magister oder Edelman. 

Von aller andern Studenten kleidung inn Gemein. 

Alle andere Studenten / inn allen Paculteten / sollen 
nicht zurschnitzelte noch kurtze kleider tragen / sondern jre 
kleider ehrlich vnd einer zimlichen lenge sein / Nach dem es 
aber mit den kurtzen kleidern / bey dem Adel / vnd andern 
Studenten / seher gemein worden / Vnd die Veränderung inn 
solchen kleidern / auff ein eile zugeschehen / nicht wol müg- 
lich / wollen wir / das in dem alleine gedult getragen / bis 
auff negst künfftig Michaelis / Also das ein jeder / er sey 
Edel oder vnedel / der alhie studiret / vnd dieser Vniuersitet 
f reiheit geniessen wil / inn mitler weil sich darnach achte / 
vnd solche leichtfertige kleider ablege / vnd verandere / dann 
es zumahl ein grosse leichtfertigkeit / vnd misstand ist / so die 
jugent in kurtzen kleidern / vor ehrlichen vnd züchtigen 
Frawen vnd Jungfrawen gehet. 

So soll auch allen Magistris / vnd. andern / die Discipulos 
halten / geboten sein / das sie darauff sehen / damit diesel- 
ben ehrlich gekleidet gehen / vnd obberürte leichtfertigkeit / 
in kleidern vermieden werde. 

Weiter sollen alle obgedachte Personen vnd Studenten / 
die nicht Magistri oder Edelleute sein / sich aller Seiden vnd 
Sammetten kleider / Jacken / Pareith vnd Schleplein ent- 
halten / Doch soll jnen Carteeken 1 / Schamlot 2 vnd Vor- 
stadt 3 zu Wammes / Jecklein vnd schleplein vnuerboten sein. 

Vnd so einer inn vorgeschriebenen stücken vbertritt / sol 
er das erste mal / vmb drey gülden gestrafft / So er aber zum 
dritten mal solche straffe verachtet / ein Jar Relegirt werden. 

1 Carteck, m. ein seidenes Gewirk. Grimm, Dwb. II, 608. 

' Grimm, Dwb. VIII, 2119. Shamlot < mlat. camelotum, ein im 
Mittelalter hochgeschätzter feiner Wollenstoff, zunächst ein aus Ka- 
melhaaren bereiteter. 

• Vorstadt — nicht in den Wörterbüchern. 

Von Fbawen vnd Jungfrawen / vnd erstlich der 
doctorn vnd llcentiaten hausfrawen / vnd vn- 
uorhed3aten töchtern / kleidung. 

"Wie von den Doetorn vnd Licentiaten gesagt / das sie 
jhrem stände zu ehren / vnd guten Exempeln sieh erlieh sol- 
len kleiden / Der gestalt sollen auch jhre Hausfrawen vnd 
Töchtere mit der kleidung geburliche masse halten / vnd 
nicht Sammette Pareith vnd schleplein tragen / gefüttert oder 
vngefuttert / auch Perlene oder gefütterte Hauben / doch 
das jnen eine güldene vnuorflitterte Haube zutragen nachge- 
lassen / Sollen auch vnten an seidenen rocken / kein höher 
oder breiter gebreme tragen / dann einer hand breit / Aber 
so ein alt kleid zu kurtz wirdet / mag man es mit einem zim- 
lichen gebrem vorlengen / Doch sol das gebrem vnten nicht 
besser sein / dann das gewant / dauon des kleid gemacht ist. 

Vnd soll kein kleid mit gülden stücke oder Perlen ge- 
sticke / vorbremet werden. 

Wiewol sie sammette Jacken vnd Koller mögen tragen / 
sollen sie doch die nicht zurschnitzeln / noch mit gülden oder 
silbern schnüren oder börtlein belegen. 

Sollen auch nicht kurtze Mentelein tragen / vnten oder 
oben vorbremet / odder / die vberschlege haben. 

Jtem / Die hinder vberschlege an den langen schauben 1 / 
alle güldene Zöpffe / alle schleier durchaus vnd nach der 
lenge / mit güldenen leisten / Füttern / oder Perlen beheff- 
tet / sollen abgethan werden. 

Vnd die weil Golt vnd Silber ein schätz ist / mügen sie 
güldene Ketten / vnd silbern vbergülte Gürtel messiglich 
tragen. 

Es sollen aber güldene vnd silberne Armbende vorboten 
sein. 

Von der Magister vnd anderer von der Vniuersi- 
tet / frawen / vnd vnuorheiraten töchter / 
kleidung. 
Diesen sollen alle Seidene kleider vorboten sein / one Car- 
tecken / Schamlot vnd Brückischer Atlas. 2 

1 Schaube f. langes, weites, bis auf die Füsse gehendes Oberkleid 
für beide Geschlechter. Dwb. VIII, 2297 ff. 

* Identisch mit dem früher genannten "Vorstadt"? 

Sammette koller / vnd damascken Jecklein / sollen jhnen 
zugelassen sein. 

Die Rocke mögen oben mit dreier finger breit / sammet 
vorbremet werden. 

Vnten / sollen sie kein gebreme an Bocken tragen / one 
so alte kleider erlengert werden / als dan / sol das ge- 
breme nicht hoher werd sein / dann das gewandt / dauon 
der Rock ist. 

Sie mögen auch Perlene bendlein vnd bortlein tragen. 

Sollen aber kein güldene Ketten / die vber funfftzig gülden 
wert sey / tragen. Zimliche silberne Gürtel / seind jnen zu- 
gelassen. 

Mit den straffen / sol es gehalten werden / wie droben 
von den Mans personen geordent. 

Dienstmegde / der Personen der Vniuersitet / sollen sich 
mit jrer kleidung vnd sonst halten / wie es durch vnsern 
gnedigsten herren / der Burger Dinstgesindes halben / ge- 
ordent. 

Von Hochzeiten. 

Wann ein Rector / Doctor / oder Licenciat / vor sich 
selbst Hochzeit heltet / einen Son oder Tochter ausgibet / der 
sol nicht mehr dann auf? acht tische Geste / darzu zuladen 
haben. 

Magistri vnd andere Personen der Vniuersitet / sollen 
nicht mehr dann auf? sechs Tische zubitten / vnd zubesetzen 
haben. 

Diener auff den Hochzeiten / die Essen vnd Trincken auff 
tragen / sollen nicht mehr dann zwene / auff einen Tisch ge- 
braucht werden. 

Zu allen Vorlobnissen / sollen nicht mehr dann ein Tisch 
Geste / oder Freunde geladen werden. 
Essen auff den Hochzeiten. 

Rector / Doctores vnd Licentiaten / sollen in jhrer / oder 
jhrer Son vnd Tochter Hochzeiten zu morgen malzeit / 
nicht vber sechs essen geben / vnd den abent funffe / "Weni- 
ger aber zu geben / sol inn jedes gefallen stehen. 

Magistri vnd andere personen der Vniuersitet / mögen 
den morgen fünff essen / zu abend vier / vnd darüber nicht 
geben. 

Die einheimischen Hochzeit Geste / sollen vber drey mal- 
zeit nicht gespeiset werden / wenn die Hochzeit auff ein abend 
angefangen / do sie aber des morgens angehet / sollen nicht 
mehr denn zwo malzeiten den tag gehalten / vnd den folgen- 
den tag / die geste nicht mehr gespeiset werden. 

Was aber f rembde geste sein / mag man den dritten oder 
andern tag / nach dem die Hochzeit angefangen gewesen / 
ein früstueke geben. 

Wes auch durch hochgedachten Churfürsten / vnsern gne- 
digsten herren / inn seiner Churfürstlichen ausgegangenen 
vnd gedruckten Ordenung* weiter vorschaffet / Das zucht 
vnd ehrliche masse / im Tantzen gehalten / Vordrehen / ab- 
stossen / vnd anderer vbelstand sollen vormieden werden / 
Auch die abendtentze / ausserhalb des Radthauses / abgethan 
sein / Von besoldung der Spielleute / ausspeisen / schanck- 
ungen auff Hochzeiten vnd Kindtauffen / Dergleichen / ge- 
fatterschafften / gastereien nach der Kindtauff vnd inn 
wochen / auch andern gastungen / abentzechen / vnd nacht- 
sitzen / stille auff der gassen / gnediglich geordnet / vnd 
sein Churfürstlich gnad / mit ernst wollen gehalten haben / 
Solchs alles / wie es in berurtem drucke / angezeigter stücke 
halben begriffen / thun wir hieher erholen / vnd gebieten 
allen den vnsern / vnd vns vorwanten Personen sich jnn dem / 
vnd allen andern vorgehenden Artickeln / dieser vnser Orde- 
nung / gehorsamlich zuhalten / bey peen vnd straff / so bey 
einem jeden Artickel vormeldet vnd ausgedrückt. 

Vnd soll zu jeder zeit / der Rector pro tempore / auff diese 
stück / durch die Pedellen vnd sonst / ein auffsehen / vnd 
diese Ordenung handhaben / Vnd so er seumlich würde / soll 
jne die Vniuersitet darzu anhalten / vnd jhme treulich bei- 
stand leisten. 

Die peen vnd straffen / sollen inn drey teil geteilt werden / 
wie es sonst mit andern straffen inn der Vniuersitet gehalten 
wirdet / Ein teil dem Fisco / der ander / dem Rector / vnd 
der dritte / den Pedellen / gebüren vnd gefallen. 

*Des Churfürsten zu Sachssen etc. Vnd Burggrauen zu Magde- 
burg, Lands Ordenung. Von vbermessiger Kleidung, geschmuck, vnd 
beköstigung der Hochzeiten, Kindtauffen, vnd anderer Gastereien hal- 
ben. 1546. 16. Bl. 27 S. 

Vnd diese gefaste Ordenung / wollen wir das sie in vier 
wochen / nach dato vnd publication derselben / jren anfang 
sol haben / ausserhalb / mit der voranderung der kurzen 
kleider der Studenten / die frist vnd zeit haben solle / bis 
auff Michaelis / wie oben vormeldet. 

Damit auch niemand sich der vnwissenschafft dieser vnser 
ordenung zuentschüldigen / wollen wir / das zu jder zeit ne- 
ben vorkündigung der Statuten öffentlich sol gelesen werden / 
zu dem wir sie auch inn druck gegeben / vnd darob mit vleis 
vnd ernst wollen halten / vnd gehalten haben / Zu urkund mit 
vnserm der Vniuersitet insiegel / vorsiegelt. Gegeben zu Wit- 
tenberg / Sontags Trinitatis. Anno M. D. xlvj. 

In der Verordnung für das ganze Land heisst es am 
Schluss : 

So hat sich auch vnser Vniuersitet zu Wittemberg / den 
Studenten / vnd gliedmassen der / Vniuersitet / hierinnen 
Ordnung zugeben / vnd darob zuhalten / vndertheniglich er- 
boten. 

Aus der allgemeinen Landesordnung bringe ich hier auch 
die genaue Definition der drei Stände zum Abdruck. 

Abtailung der Stende in dieser Ordenung begriffen / aus- 
serhalb der Grauen / Herren / des Adels / Doctorn / vnd 
vnserer Rethe / welche hiermit nicht gemeint sein / vnd jren 
halben mit der zeit auch Ordenung gemacht werden solle. 

Jn ersten Stand. 

Sollen gehören / Amptsvorwesen / die nicht Rethe / oder 
vom Adel sein / Schosser / Schultheiss / Gleitzleute / Zehend- 
ner / Burgermeister / Richter / Schoppen / Ratspersonen / 
Müntz / vnd Bergkmeister / Bürger so sich von jren Lehen- 
gütern / oder mit redlicher Kauffmanschafft nehren / Stadt- 
sehreiber / Schulmeister / Bergknappen / vnd Müntzergesel- 
len / so inn vnserm Landen nicht heuslich gesessen / Buch- 
drückerherrn / sampt jren Weibern / vnd vnuorheiraten 
kindern. 

Die Pfarrer / Prediger / vnd Diaconi / werden sich mit 
der kleidung / vnd sonst jrem Stande nach / auff dass sie nie- 
mands zu nachrede / vnd ergernus vrsach geben / zuhalten 
wissen / Aber jrer Weiber / vnd kinderhalben / sol es gehal- 

ten werden / wie jtzt von dem ersten Stande meidung be 
schicht. 

Jn dem andern Stande. 

Sollen begriffen sein / gemeine Bürger / Handwercksleute 
/ Kramer / Einwohner / Baccalaurien ausserhalb der Vniuer- 
sitet / Buchdruckers Gesellen / Steinmetzen / Vorstedter / 
Hausgenossen inn Stedten / Kirchner in Stedten / Hand- 
wercksgesellen / Dienstboten / Megde / vnd Knechte / sampt 
jren Weibern / vnuorheiraten kindern. 
Jn den dritten Stand / 

Pawern / Taglöner / sampt jren Weibern / Kindern / 
Knechten / vnd Megden. 

Da das Wort "Barett" nicht ganz klar ist, lasse ich den 
Passus darüber aus der Landesordnung hier nachfolgen: 

Parehte. 1 

Der erste Stand / Mag tragen ein Wüllen Pareth / mit 
Steinmardern / oder Marderkeln gefuttert / Vnd darunter 
ein gefüttert / oder vngefüttert Cartecken Schleplein / auch 
eine Mützen vber einen gülden groschen nicht wirdig. 

Der ander Stand / Mag tragen ein wüllen Pareth / mit 
Zmaschen oder Iltessen gefüttert / auch eine Mützen / vber 
einen halben gülden groschen nicht wirdig. 

Der dritte Stand / Sol keine auslendische Pareth oder 
Schleplein tragen / Aber ein gering wüllen Schleplein / vber 
drey groschen nicht wirdig / auch ein Scheffene Mützen / 
Filtz oder Schaubhut / Vnd nichts hohers mögen sie wol 
tragen. 

Es sol aber den Weibern vnd Töchtern / aller dreier 
stende / Sammette oder Seidene Pareth / zu tragen gentzlich 
verboten sein. 

University of Wisconsin. Ernst Voss. 

1 Weigand, Dwb. das Barett — schirmlose runde oder eckige Kopfbe- 
deckung Geistlicher und Doctoren. 

Aus mlat. barretum, eig. biretumund birrötum, welches von lat. der 
birrus, das birrum = Oberkleid, Mantel, Bischofskleid. 

Hier kann unter Pareth nur eine Art kurzen Mantels verstanden sein, 
ähnlich der über den Doctomiantel (gown, engl.) herunterfallenden, 
hood, engl. 



